गुजरात के मंत्री ने रेप के दोषी आसाराम के आश्रम को वेलेंटाइन-डे के विशेष 'प्लान' पर दी बधाई, कहा- नेक काम कर रहे हो  
मंत्री ने आसाराम के आश्रम को दी बधाई
गुजराती में पत्र लिखकर कहा- ये नेक काम है
आसाराम का आश्रम मनाता है 'मातृ-पितृ पूजन दिवस'
गुजराती में लिखे पत्र में शिक्षा मंत्री ने वार्षिक 'मातृ-पितृ पूजन दिवस' मनाने के लिए आश्रम का शुक्रिया अदा किया और इस 'नेक काम' के लिए हार्दिक शुभकामनाएं भी दीं. पत्र में चुडास्मा ने लिखा है. 'युवा लड़के-लड़कियों और कुंवारे पुरुष-महिलाओं को अच्छा नागरिक बनाने के लिए यह महान कार्य है.'
Gujarat Education Minister Bhupendrasinh Chudasama has written to rape-convict Asaram's organisation congratulating them for celebrating 14 February as 'Matru-Pitru Diwas'. pic.twitter.com/WACinwJAW1
साल 2017 में चुडास्मा उस वक्त भी सुर्खियों में आए थे, जब वे ओझाओं के एक अभिनंदन समारोह में शामिल हुए थे. इसके बाद जब उनकी सोशल मीडिया और विपक्षी दलों ने आलोचना की तो उन्होंने इस समारोह के बारे में कहा कि 'यह दैवीय शक्ति के उपासकों का जमावड़ा था, न कि अंधविश्वास फैलाने वालों का'. इस बार रेप के मामले में दोषी ठहराए जाने के बाद सजा काट रहे विवादित स्वयंभू गुरु आसाराम के आश्रम को अपने आधिकारिक लेटरहेड पर पत्र लिखने पर निशाने पर आ गए हैं.
आसाराम बापू को उसके आश्रम में ही एक स्कूली बच्ची के साथ रेप करने के मामले में कोर्ट ने उम्रकैद की सजा सुनाई थी. हालांकि, बाद में आसाराम ने अपनी सजा को ऊपरी कोर्ट में चुनौती दी है. आसाराम अभी भी जेल में ही कैद है.
गौरतलब है कि दक्षिणपंथी समूह और शिवसेना जैसी कई पार्टियां भारत में वेलेंटाइन-डे मनाने का विरोध करती हैं. उनका कहना है कि यह हमारी परंपरा और भारतीय संस्कृति के खिलाफ है. इससे भारतीय युवाओं पर बुरा प्रभाव पड़ता है.